**Ministru kabineta rīkojuma projekta**

**“Par finansējuma sadalījumu starp reģionālajiem olimpiskajiem centriem, kuriem 2015.gadā plānoto biedrībai “Latvijas Olimpiskā komiteja” izsniegto valsts galvoto aizdevumu atmaksa daļēji tiks veikta 2014.gadā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Ministru kabineta 2014.gada 18.augusta rīkojuma Nr.430 “Par Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekta īstenošanai 2014.gadā paredzēto valsts budžeta līdzekļu pārdali” 2. un 4.punktā Izglītības un zinātnes ministrijai (turpmāk – ministrija) dotais uzdevums.
2. Ministru kabineta 2014.gada 31.oktobra rīkojuma Nr.623 “Par Siguldas sporta kompleksa projekta, Vidzemes Olimpiskā centra attīstības projekta un Liepājas Olimpiskā centra vieglatlētikas manēžas būvniecības projekta īstenošanai 2014.gadā paredzēto valsts budžeta līdzekļu pārdali” 2.2.apakšpunktā ministrijai dotais uzdevums.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ar Ministru kabineta 2014.gada 18.augusta rīkojuma Nr.430 “Par Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekta īstenošanai 2014.gadā paredzēto valsts budžeta līdzekļu pārdali” 1.4.apakšpunktu biedrībai “Latvijas Olimpiskā komiteja” (turpmāk – LOK) piešķirti valsts budžeta līdzekļi 2 521 419 *euro* apmērā, lai nodrošinātu LOK 2015.gadā plānoto valsts galvoto aizdevumu atmaksai, kas saistīti ar olimpisko centru būvniecību Latvijas pašvaldībās, saistību daļēju izpildi jau 2014.gadā. Ar minētā Ministru kabineta rīkojuma 2.punktu ministrijai uzdots sagatavot un iesniegt noteiktā kārtībā Ministru kabinetā rīkojuma projektu par likumā “Par valsts budžetu 2014.gadam” ministrijas budžeta apakšprogrammā 09.23.00 “Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” plānoto ilgtermiņa saistību precizēšanu, samazinot 2015.gadā plānoto finansējumu par 2 521 419 *euro* un attiecīgi palielinot par minēto summu 2014.gadā plānoto finansējuma apmēru. Tāpat ar minētā Ministru kabineta rīkojuma 4.punktu ministrijai uzdots sagatavot un iesniegt noteiktā kārtībā Ministru kabinetā rīkojuma projektu par finansējuma sadalījumu starp tiem reģionālajiem olimpiskajiem centriem, kuriem 2015.gadā ir plānota valsts galvoto aizdevumu atmaksa, nepārsniedzot 2015.gadā pieejamo finansējumu 2 521 419 *euro* apmērā. Lai nodrošinātu LOK 2015.gadā plānoto valsts galvoto aizdevumu atmaksai, kas saistīti ar olimpisko centru būvniecību Latvijas pašvaldībās, saistību daļēju izpildi jau 2014.gadā, valsts budžeta līdzekļi 3 239 545 *euro* apmērā LOK piešķirti arī ar Ministru kabineta 2014.gada 31.oktobra rīkojuma Nr.623 “Par Siguldas sporta kompleksa projekta, Vidzemes Olimpiskā centra attīstības projekta un Liepājas Olimpiskā centra vieglatlētikas manēžas būvniecības projekta īstenošanai 2014.gadā paredzēto valsts budžeta līdzekļu pārdali” 1.punktu. Ar minētā Ministru kabineta rīkojuma 2.2.apakšpunktu ministrijai uzdots sagatavot iesniegt Ministru kabinetā ar Finanšu ministriju saskaņotu Ministru kabineta rīkojuma projektu par finansējuma sadalījumu starp tiem reģionālajiem olimpiskajiem centriem, kuriem 2015.gadā ir plānota valsts galvoto aizdevumu atmaksa, nepārsniedzot 2015.gadā pieejamo finansējumu 3 239 545 *euro* apmērā. Iepriekšminētā rezultātā kopumā LOK piešķirti valsts budžeta līdzekļi 5 760 964 *euro* apmērā, tādejādi finansējuma sadalījums starp reģionālajiem olimpiskajiem centriem, kuriem 2015.gadā ir plānota valsts galvoto aizdevumu atmaksa, jāapstiprina minētās summas apmērā. Pēc ministrijas pieprasījuma ar LOK 2014.gada 24.septembra vēstuli Nr.176 ministrijā tika iesniegta informācija par notikušajām LOK konsultācijām (saraksti) ar kredītiestādēm, kuras izsniegušas attiecīgos valsts galvotos aizdevumus, kurās panākta vienošanās par aizdevumu daļēju pirmstermiņa atmaksu. Tāpat ar minēto vēstuli ministrijā tika iesniegts finansējums sadalījums 2 521 419 *euro* apmērā. Pēc ministrijas pieprasījuma ar LOK 2014.gada 31.oktobra vēstuli Nr.210 ministrijā tika iesniegta informācija par notikušajām LOK konsultācijām (saraksti) ar kredītiestādēm, kuras izsniegušas attiecīgos valsts galvotos aizdevumus, kurās panākta vienošanās par vēl lielāka apjoma aizdevumu daļēju pirmstermiņa atmaksu. Tāpat ar minēto vēstuli ministrijā tika iesniegts finansējums sadalījums ne tikai papildus piešķirto līdzekļu (3 239 545 *euro*) apmērā, bet arī apvienotais finansējuma sadalījums 5 760 964 *euro* apmērā, kurš tad arī ir jāapstiprina Ministru kabinetam.  Ievērojot minēto, ministrija ir izstrādājusi Ministru kabineta rīkojuma projektu “Par finansējuma sadalījumu starp reģionālajiem olimpiskajiem centriem, kuriem 2015.gadā plānoto biedrībai “Latvijas Olimpiskā komiteja” izsniegto valsts galvoto aizdevumu atmaksa daļēji tiks veikta 2014.gadā”.  |
| 3. | Projekta izstrādē iesaistītās institūcijas | Ministru kabineta rīkojuma projektu izstrādāja ministrija, konsultējoties ar LOK, kura savukārt konsultējās ar kredītiestādēm, kuras izsniegušas attiecīgos valsts galvotos aizdevumus. |
| 4. | Cita informācija | Ministru kabineta rīkojuma projekts tiešā veidā attiecas uz tūrisma, sporta un brīvā laika politiku (sporta politiku). Pastarpināti Ministru kabineta rīkojuma projekts attiecas uz budžeta un finanšu politiku. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | *0* | *0* | *0* | *0* | *0* |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | **0** | **0** | **0** | **0** |
| 5.1. valsts pamatbudžets | *0* | *0* | *0* | *0* |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Ministru kabineta rīkojuma projektam nav ietekme uz valsts budžetu (t.sk., uz ministrijas 2014.gada un turpmāko gadu valsts budžeta programmas 09.00.00 “Sports” apakšprogrammu 09.23.00 “Valsts ilgtermiņa saistības sportā – Dotācija Latvijas Olimpiskajai komitejai (LOK) – valsts galvoto aizdevumu atmaksai”). Ministru kabineta rīkojuma projekta pieņemšanas rezultātā ministrija slēgs līgumu ar LOK par valsts budžeta līdzekļu 5 760 964 *euro* apmērā piešķiršanu LOK izsniegto valsts galvoto aizdevumu daļējas atmaksas nodrošināšanai jau 2014.gadā, līgumā norādot Ministru kabineta rīkojumā ietverto sadalījumu starp reģionālajiem olimpiskajiem centriem (valsts galvoto aizdevumu projektiem). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

*Anotācijas II, IV, V, VI un VII sadaļa – Ministru kabineta rīkojuma projekts šīs jomas neskar.*

Izglītības un zinātnes ministre Mārīte Seile

Vizē:

Valsts sekretāre Sanda Liepiņa

07.11.2014. 16:55

980

Izglītības un zinātnes ministrijas

valsts sekretāra vietnieks –

Sporta departamenta direktors E.Severs

67047935, edgars.severs@izm.gov.lv